黃宜弘

黃宜弘係香港政治人物，1991年到2012年做香港立法會議員，1998年到2013年做香港特別行政區全國人民代表大會代表。福建泉州出世。

背景 
佢阿爸黃克立曾經喺抗日戰爭打贏咗之後出任台灣台中市長。後來黃克立成為全國政協常委、首批大紫荊勳章受勳者之一。佢老婆係財經小說作者梁鳳儀。

據香港立法會網站資料，黃宜弘係美國修蘭大學法學博士。

佢係永固紙業有限公司主席，其他職務包括有合興有限公司董事、亞洲金融集團有限公司董事、亞洲保險有限公司董事、金利來集團有限公司董事、商務印書館網上書店有限公司董事。公職方面，佢係第九屆、十屆全國人大代表、香港特別行政區立法會議員功能界別）、香港貿易發展局理事、香港瓦通紙業廠商會榮譽會長及香港出版總會名譽會長。

政途 
自1991年到2012年，黃宜弘一直循商界功能界別進入立法會。由於嗰個組別一直都靠內部推舉代表，所以黃一直以來都響冇其他參選對手之下自動當選。

2003年7月9號，大批市民響香港立法會門外舉行集會，慶祝成功反對基本法23條，集會人數有三萬幾人。當時有支持23條立法嘅議員，響行出立法會大樓時畀示威群眾謾罵，黃宜弘就舉起中指，做出不文手勢向示威群眾還擊。之後，佢因為呢個舉動受到傳媒同社會猛烈批評。後來佢向公眾道歉。

喺2004年第三屆立法會第一次財委會主席選舉中，黃宜弘以28比30票畀前綫嘅劉慧卿擊敗，有人認為係早餐派所組成嘅「泛聯盟」倒戈相向。當時佢拒絕鄭經翰嘅提名參選財務委員會副主席。佢擔任過政府帳目委員會主席一職。

2012年，黃宜弘宣佈唔再冧莊商界功能界別立法會議員。

晚年 
黃宜弘晚年移居加拿大，2016年患過肺癌一度好返，但2020年復發，重去到美國醫，2021年4月，由於佢嘅肺癌擴散到腦，搞到佢一直昏迷，直到同年6月6號夜晚瓜老襯，享年82歲。

顧問 | Advisors—顧問 2019－2021，民主建港協進聯盟

香港，香港立法會：2005年4月19日議員個人利益監察委員會會議的文件

前港區人大代表
前香港立法會議員
類:前香港立法局議員
宜弘
類:癌死者